Johannes, Dei gratia Francorum rex, notum facimus universis tam presentibus quam futuris nos infra scriptas, carissimi filii nostri clare memorie Philipi, quondam ducis Burgundie, vidisse litteras sub his verbis: § Phelipe, duc de Bourgoigne, conte d’Artois et de Bourgoigne, etc. (Voir n° CCXXIII.) § Nos autem predictas litteras super transcriptas et omnia in eisdem contenta ratas habentes et gratas eas, et ea volumus, laudamus, ratificamus, approbamus, et de nostris certa scientia, authoritate regia et de gratia speciali quathenus de hiis habitatores predicti hactenus usi fuerunt et utuntur, confirmamus tenore presentium litterarum, nostro in aliis et alieno in omnibus jure salvo. Quod ut firmum et stabile perpetuis temporibus perseveret, presentes litteras sigilli nostri facimus appensione roborari. Datum apud Talentum anno Domini millesimo trecentesimo sexagesimo primo, mense januarii. § Per Regem, MELLON.